Ο **Τέρενς Ρίτσαρντ ΜακΌλιφ** (αγγλικά: *Terence Richard "Terry" McAuliffe*, 9 Φεβρουαρίου 1957), είναι Αμερικανός πολιτικος και επιχειρηματίας, που υπηρέτησε ως 72ος Κυβερνήτης της Βιρτζίνια από το 2014 έως το 2018. Είναι μέλος του Δημοκρατικού Κόμματος.

Προηγουμένως, διατέλεσε Πρόεδρος του Δημοκρατικού Κόμματος (DNC) από το 2001 έως το 2005. Επιπλέον, διατέλεσε και επικεφαλής της καμπάνιας επανεκλογής του 42ου Προέδρου Μπιλ Κλίντον το 1996, καθώς και επικεφαλής της προεκλογικής προεδρικής καμπάνιας της Χίλαρι Κλίντον το 2008. 

Είναι υποψήφιος του Δημοκρατικού Κόμματος, για τις Κυβερνητικές εκλογές του 2021 στη Βιρτζίνια, για το αξίωμα του Κυβερνήτη.

Βιογραφία
---------

Ο Τέρι ΜακΌλιφ, γεννήθηκε τον Φεβρουάριο του 1957, στο Σύρακιουζ της Νέας Υόρκης, όπου και μεγάλωσε. 

Αφού αποφοίτησε το 1975 στο Σύρακιουζ, το Λύκειο "Bishop Ludden", σπούδασε Πολιτικές Επιστήμες στο Καθολικό Πανεπιστήμιο της Αμερικής (Catholic University of America) στην Ουάσινγκτον, λαμβάνοντας πτυχίο (BA) το 1979. Αφού αποφοίτησε από το Πανεπιστήμιο, εργάστηκε στην εκστρατεία επανεκλογής του 39ου Προέδρου Τζίμι Κάρτερ. Στη συνέχεια, συνέχισε τις σπουδές του, λαμβάνοντας πτυχίο Νομικής (JD) το 1984, από το Πανεπιστήμιο Τζορτζτάουν της Ουάσινγκτον.

#### Προσωπική ζωή

Ο ΜακΌλιφ, είναι παντρεμένος από τον Οκτώβριο του 1988, με την Ντόροθι Σουάν, με την οποία έχουν αποκτήσει 5 παιδιά. Διαμένει στο ΜακΛίν.

Πολιτική
--------

Τον Φεβρουάριο του 2001, εξελέγη Πρόεδρος του Δημοκρατικού Κόμματος (Εθνική Επιτροπή των Δημοκρατικών - DNC), θέση στην οποία παρέμεινε έως τον Φεβρουάριο του 2005. 

Στις Κυβερνητικές εκλογές του 2009 στη Βιρτζίνια, ήταν υποψήφιος για το χρίσμα του Δημοκρατικού Κόμματος για το αξίωμα του Κυβερνήτη της πολιτείας. Τελικά, δεν κατάφερε να το λάβει, καταλαμβάνοντας τη δεύτερη θέση στις προκριματικές εκλογές. 

### Κυβερνήτης της Βιρτζίνια (2014-2018)

Στις Κυβερνητικές εκλογές του 2013 στη Βιρτζίνια, ο ΜακΌλιφ, κατάφερε να κερδίσει το Δημοκρατικό χρίσμα για το αξίωμα του Κυβερνήτη της Βιρτζίνια, και στη συνέχεια, κατάφερε να επικρατήσει οριακά με 47,8%, έναντι 45,2% του Ρεπουμπλικανού ανθυποψηφίου του και τότε εν ενεργεία Γενικού Εισαγγελέα της πολιτείας Κεν Κουτσινέλι. 

Ορκίστηκε στο αξίωμα, ως 72ος Κυβερνήτης της Βιρτζίνια, στις 11 Ιανουαρίου 2014. 

Η θητεία του, ολοκληρώθηκε στις 13 Ιανουαρίου 2018 (εφόσον το πολιτειακό Σύνταγμα της Βιρτζίνια, ορίζει ότι οι Κυβερνήτες δεν μπορούν να πραγματοποιήσουν δύο συνεχόμενες θητείες).

Επιπλέον, διατέλεσε και Επικεφαλής του Εθνικού Συνδέσμου Κυβερνητών από το 2016 έως το 2017. 

#### Υποψήφιος Κυβερνήτης (2021)

Το logo της προεκλογικής καμπάνιας (2021).
Το 2020, ο ΜακΌλιφ, ανακοίνωσε την υποψηφιότητά του, για την επανεκλογή του στο αξίωμα του Κυβερνήτη της Βιρτζίνια. Στις 8 Ιουνίου 2021, ο ΜακΌλιφ, κατάφερε να κερδίσει το χρίσμα του Δημοκρατικού Κόμματος. 

Οι γενικές εκλογές, θα πραγματοποιηθούν στις 2 Νοεμβρίου 2021, με αντίπαλο τον Ρεπουμπλικανό υποψήφιο Γκλεν Γιάνγκιν.

Παραπομπές
----------

1. ↑  «Terry McAuliffe». *National Governors Association*. Ανακτήθηκε στις 23 Οκτωβρίου 2021.
2. ↑  Paviour, Ben (2021-06-08). «Former Virginia Gov. McAuliffe Is 1 Step Closer To Winning Back His Old Job» (στα αγγλικά). *NPR*.. Ανακτήθηκε στις 2021-10-23.
3. ↑  CNN, Rachel Janfaza, Dan Merica and Eric Bradner. «Who is Terry McAuliffe, the Democratic gubernatorial candidate in Virginia?». *CNN*. Ανακτήθηκε στις 23 Οκτωβρίου 2021.
4. ↑  University, Catholic. «Notable Alumni». *The Catholic University of America* (στα Αγγλικά). Ανακτήθηκε στις 23 Οκτωβρίου 2021.
5. ↑  «The Voter's Self Defense System». *Vote Smart*. Ανακτήθηκε στις 23 Οκτωβρίου 2021.
6. ↑  «https://twitter.com/terrymcauliffe/status/1049290130543038465». *Twitter*. Ανακτήθηκε στις 23 Οκτωβρίου 2021.  Εξωτερικός σύνδεσμος στο `|title=` (βοήθεια)
7. ↑  «Terry McAuliffe». *Ballotpedia* (στα Αγγλικά). Ανακτήθηκε στις 23 Οκτωβρίου 2021.
8. ↑  «Virginia gubernatorial election, 2021». *Ballotpedia* (στα Αγγλικά). Ανακτήθηκε στις 23 Οκτωβρίου 2021.
9. ↑  «Χείρα βοηθείας από την Τζιλ Μπάιντεν ζητούν οι Δημοκρατικοί στη Βιρτζίνια». *Protagon.gr*. Ανακτήθηκε στις 23 Οκτωβρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 200111584
* LCCN: n2006075645
* ISNI: 0000 0001 3899 5646
* GND: 105766653X
* SUDOC: 133391124

 |

 |